  Майя Бывальцева 2020-тӥ арын толшоре – пӧсьтолэзе Удмуртиысь гурт но фермер возёсъёс 474 сюрс 700 тонна йӧл кыскизы. Кылем арысь та вакытэн ӵошатыса, 25 сюрс 200 тонналы тросгес луэ. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Коронавирус инфекци вӧлмонэн герӟаськем секыт югдур Удмуртиын йӧл поттонэз азинтон вылын ӧз шӧдӥськы – 1-тӥ гудырикошконлы йӧл поттонлэн кылем арлы йылэмез 5,6 процент луиз Удмуртиысь гурт возёсъя но сиён-юонъя министерстволэн пресс-службаезТужгес трос йӧл кыскизы но вузазы Вавож ёросысь возёсъёс. Отын ар кутсконысен 45 сюрс 100 тонна йӧл басьтӥзы, со пӧлысь 42 сюрс 300 тоннаез переработкае мынӥз. Ар кутсконысен дунъёсъя югдур но огсыр возиське. Али одӥг килограмм йӧлэз 24 манетлэсь тросэн вузало. Кылем арын та вакытэ дуныз 23 манетлэсь ӧжыт вал.  Тодэ вайытом, Удмуртиысь йӧл поттӥсь огазеяськонъёслы выль коронавирус инфекци вӧлмонэн нюръяськон ужрадъёс улсын субсидиос сётон понна ватсаса 170 миллион манет висъязы.   Тегъёс: Вавож Удмуртия гуртвозёс йӧл  